cyanic-selkie/wikianc huggingface dataset:
Apostlenes faste
Det er tillatt å spise fisk noen dager i denne fasten, i tillegg til ikke-animalsk mat og drikke.
Figulus marginalis
Figulus marginalis er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En ganske liten (8-11 millimeter) og slank, blank, svart hjortebille. Kroppen er langstrakt og nokså flat. Som vanlig for gruppen har hannene forstørrede kjever (mandibler), men disse blir ikke svært store, litt kortere enn hodet, som er kort og bredt, kraftig punktert, men stor, U-formet grop i pannen. Pronotum er firkantet, bare litt bredere enn langt, med en kraftig punktert midtfure, også tett og kraftig punktert på sidene. Beina er korte, leggene (tibiae) utvidete med tenner på utsiden. Dekkvingene har kraftige punktstriper.
Levevis
I alle fall noen av artene ser ut til å ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser også noen larver, men reir med foreldrene til stede har likevel flere overlevende larver enn dem uten.
Cota
Cota kan sikte til:
Hepworth
Hepworth kan vise til:
Georg Kajanus
Georg Johan Tjegodiev Sakonskij Kajanus (født 9. februar 1946 i Trondheim) er en norsk komponist og popmusiker, best kjent som sanger og låtskriver i det britiske popbandet Sailor.
Familie
Han er sønn av den russiske adelsmannen og filologen Paul Vernstad (født Pavel Aleksevitsj Tjegodiev Sakonskij). Farens familie måtte flykte fra sitt gods i Kazan etter den russiske revolusjon, og kom i 1920 til Serbia. Faren hadde det meste av sin oppvekst i Nice, og kom i 1938 til Norge, kort tid etter vielsen med den fransk-finskættede skulptøren Johanne Kajanus. Også hun kom fra en bemidlet familie; hennes far var musikeren Johannes Kajanus, bosatt på Bakke gård i Trondheim, og hennes farfar var den finske komponisten og dirigenten Robert Kajanus (gift med Johanna Müller fra Trondheim). Paul og Johanne Kajanus fikk datteren Eva, som ble filmskaper og skuespiller, og sønnen Georg. Georg Kajanus vokste opp på Bakke gård i Trondheim. Han flyttet med moren og søsteren til Paris som tolvåring, og i 1959 til Montréal. Den meksikanske teater- og filmskuespilleren Nailea Norvind er datter av Georg Kajanus’ nå avdøde søster, Eva.
MGP Nordic 2006
MGP Nordic 2006 var den andre utgaven av MGP Nordic, en nordisk, tv-sendt sangkonkurranse for barn mellom 8 og 15 år. Konkurransen ble arrangert i TV-huset til Sveriges Television i Stockholm i Sverige 25. november 2006. Danmark, Norge og Sverige deltok med tre sanger hver, og vinneren ble det danske bandet SEB med «Tro på os to».
Bakgrunnen
Den første utgaven av MGP Nordic hadde blitt holdt fire år tidligere. Konkurransen ble lagt på is da de skandinaviske landene begynte å delta i Junior Eurovision Song Contest i 2003. Etter hvert ble imidlertid de skandinaviske allmennkringkasterne ukomfortable med utviklingen i den europeiske konkurransen, og i 2006 trakk de tre landene seg fra konkurransen. I stedet gjenopplivet de MGP Nordic, og den andre utgaven fant sted i Stockholm i Sverige. Programledere var Therése «Tess» Merkel fra popgruppen Alcazar og tv-personligheten Henrik Johnsson. Stian Barsnes-Simonsen kommenterte sendingen for norske seere.
Sendingen
De ni artistene fremførte låtene sine før seerne i hvert land kunne stemme på sangene via telefon. Det var ikke mulig å stemme på sangene fra eget land. Det beste bidraget fra hvert land gikk videre til en superfinale der de tre sangene ble fremført på nytt. Danske SEB, norske Ole Runar og svenske Sanna gikk videre til superfinalen.
Darin, Infernal og Lilyjets sto for pauseunderholdningen før avstemningen. Til slutt vant danske SEB med låten «Tro på os to». Dette var andre året på rad at Danmark vant konkurransen.
Resultat
Første runde Superfinale
Avstemning
Resultatet ble avgjort av seernes telefonstemmer i hvert land. Det var ikke mulig å stemme på sangene fra eget land. Hvert land hadde 100 poeng å fordele på de to andre. Poengene ble fordelt etter prosentvis oppslutning. Det betyr med andre ord at 56 prosent av de norske telefonstemmene gikk til Danmark, mens 44 prosent gikk til Sverige.
Team Stronach
Team Stronach (fullstendig navn Team Stronach für Österreich, kortformer TS, FRANK , TEAM ) var et næringsliberalt euroskeptisk og populistisk parti i Østerrike. Partiet ble grunnlagt i september 2012 av industrieieren Frank Stronach og oppkalt etter ham. Etter grunnleggelsen fikk partiet ved overgang av parlamentsmedlemmer, straks representasjon i Østerrikes folkevalgte parlament, Nasjonalrådet. Ved valget i Østerrike 2013 ble partiet representert i Nasjonalrådet med 11 medlemmer. Partiet har sitt hovedkontor i Wien. Partiet ble oppløst i 2017.
Cangamba
Cangamba er en angolansk by som ligger i provinsen Moxico.
Norske Kunstforeningers debutantpris
Norske Kunstforeningers debutantpris på 50 000 kroner deles årlig ut til en debutant på Statens Kunstutstilling, Høstutstillingen. Formålet med prisen er å løfte fram og synliggjøre yngre, uetablerte samtidskunstnere i Norge. Prisen setter også søkelys på det viktige samspillet mellom samtidskunstnere og kunstforeninger. Ofte fungerer nettopp kunstforeningene som et springbrett for unge kunstnere og sammen gjør de ny kunst tilgjengelig for publikum over hele Norge.
Cangamba
Den har ca. 10 000 innbyggere.
Norske Kunstforeningers debutantpris
Prisen ble for første gang delt ut i 2010 og ble i perioden 2011–2014 delt ut i samarbeid med NorgesGruppen.
Marokko under VM i friidrett 2003
Marokko deltok under VM i friidrett 2003 (utendørs) fra 23. til 31. august 2003 i Paris i Frankrike, og tok tre medaljer under mesterskapet.
Alessandro Plotti
Alessandro Plotti (født 8. august 1932 i Bologna i Italia, død 19. oktober 2015 i Roma ) var en katolsk prelat og erkebiskop av Pisa.
Prest
Alessandro Plotti ble ordinert til prest for bispedømmet Roma 25. juli 1959. I årene etter virket han som kapellan og professor i teologi.
Hjelpebiskop i Roma
Den 23. desember 1980 utnevnte pave Johannes Paul II ham til titulærbiskop av Vannida og hjelpebiskop i Roma og bispeviet ham personlig til biskop den 6. januar 1981 i Peterskirken; medkonsekratorer var erkebiskop Giovanni Canestri, hjelpebiskop i Roma, og Belchior Joaquim da Silva Neto C.M., biskop av Luz.
Erkebiskop av Pisa
Den 7. juni 1986 utnevnte Johannes Paul II ham til erkebiskop av Pisa; den seremonielle innsettelse fant sted 17. juni samme år. I Pisa omstrukturerte han administrasjonen og styrket pastorarbeidet.
Den 2. februar 2008 innvilget pave Benedikt XVI hans aldersbetingede avskjedsøknad. Plotti flyttet deretter tilbake til Roma. Den 19. mai 2012 utnevnte Benedikt XVI ham til apostolisk administrator av Trapani - et siciliansk bispedømme hvis biskop Francesco Miccichè var blitt avsatt av paven for økonomiske misligheter. Plotti forble adoinnistrator der inntil 3. november 2013.
Episkopalgenealogi
Hans episkopalgenealogi er:
Semanopterus tricostatus
Semanopterus tricostatus er en bille som hører til gruppen hornbiller i familien skarabider (Scarabaeidae).
Utseende
En middelsstor (ca. 15 millimeter), blankt svart hornbille. Hodet hos hannen har en spiss knøl midt i pannen. Pronotum er hvelvet, svært blankt og har en dyp lengdefure foran og bak, avbrutt i midten. Dekkvingene er mer eller mindre rødbrune og har markerte punktrader, med en innsenkning på sidene bak "skuldrene". Beina er kraftige, leggene på mellom- og bakbeina med tverrkjøler som har kammer av korte, kraftige børster.
Utbredelse
Slekten er utbredt i Western Australia og Northern Territory, Australia.
Hellefjorden (Mandal)
Hellefjorden er en fjord i Lindesnes kommune i Agder. Den ligger sør for Tregde, og har innløp fra Skagerrak mellom Pysen i vest og Ytsteskjer i øst. Derfra går fjorden i nordvestlig retning til Skjernøysundet på nordsida av Skjernøya, som forbinder fjorden med Mannefjorden i vest. Det ligger flere øyer på hver side av fjorden. På østsida ligger Store Sæsøy, Utøy, Risøy, Horsøy og Buøya, og på vestsida ligger Sandøy, Hellersøy og den større Skjernøya.
Hepworth (West Yorkshire)
Hepworth er en liten landsby sørøst for byen Holmfirth og sørvest for landsbyen Jackson Bridge i West Yorkshire. Den er lokalisert innenfor storbykommunen Kirklees og sognet Holme Valley. I middelalderen var ullhandelen den fremste økonomiske aktiviteten i byen.
Selv om den begynte som en liten grend har den vokst betydelig i løpet av 1980- og 1990-tallet med nye bolighus og småforretninger. Landsbyen ble i omfattende grad benyttet som en av lokaliseringene i BBCs langvarige situasjonskomedie Last of the Summer Wine (1973-2010). Mye av handlingen var sentrert rund landsbyens pub «Butchers Arms» som var det sentrale møtestedet for landsbyens innbyggere.
Stedsnavn
Stedsnavnet Hepworth er angelsaksisk, men det er delte oppfatninger for dets opprinnelige betydning. Første ledd kan henvise til en angelsaksisk mann ved Heppa som var framstående (jf. worth = verdi). H. T. Moorhouse i hans History of Kirkburton and the Graveship of Holme (1861) mente at navnet kan være avledet fra angelsaksiske «Hep» i betydningen «høy» og «-worth» i betydningen «bosted». En annen forståelse omtaler «-worth» i betydningen en «innhegning» tilhørende en mann ved navn Heppa. I Domesday Book for 1086 er den omtalt som Hepeuuord og beskrev den som kongens land med bratte gater.
Mingachevir
Mingachevir er en aserbajdsjansk by som ligger i den økonomiske regionen Lankaran-Astara.
Den har 106 100 innbyggere (2020) og dekker et areal på 47 km².
Arkeologiåret 1527
Arkeologiåret 1527 er en oversikt over blant annet utgravninger, fødte og avdøde personer med tilknytning til arkeologi i 1527.
Tone Anne Alvestad Seland
Tone Anne Alvestad Seland (født 26. februar 1967) er en norsk tidligere håndballspiller.
Gediminas Mažeika
Gediminas Mažeika (født 24. mars 1978 i Kaunas) er en litauisk fotballdommer som til daglig dømmer i landets øverste divisjon A Lyga. I tillegg har han dømt flere internasjonale kamper på aldersbestemt nivå både i regi av FIFA og UEFA.
Mažeika begynte sin profesjonelle dommerkarriere i 1999 på andre nivå i Litauen (I Lyga) og fikk sin debut på øverste nivå i den påfølgende sesongen. Hans første europacupkamp kom den 21. juni 2008, da han dømte første runde av UEFA Intertoto Cup 2008/09 mellom FC Etzella Ettelbruck og Lokomotivi Tbilisi (0–0). Mažeika har siden dømt flere kamper i UEFA Europa League og UEFA Champions League både i kvalifiseringer, gruppespill og sluttspill.
Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap for EM U-19 og U-21. Mažeika debuterte internasjonalt som hoveddommer på øverste nivå den 10. juni 2009, da han dømte vennskapskampen mellom og  (2–2). Han har siden dømt under flere kvalifiseringer til både europamesterskap og verdensmesterskap.
Bibliotekpark
En bibliotekpark (spansk: parque biblioteca) er et begrep som benyttes i den colombianske byen Medellín om urbane komplekser som består av et høyteknologibibliotek omgitt av store, offentlige rom med parker, gangstier og skulpturer. Bibliotekparkene er strategisk plassert i byens forsteder. De er oppført i moderne arketektoniske stiler, og flere verdenskjente arkitekter har vært med på å utforme dem, blant annet Giancarlo Mazzanti, Ricardo La Rotta Caballero og Hiroshi Naito. Prosjektplanen for bibliotekparkene ble utvikla i perioden 2003–2004.
Shar-e Kord
Shar-e Kord (alternative romaniseringer Shahr-e-Kord, Shahrekord, persisk شهركرد) er en by i Iran. Byen er administrativ hovedstad for provinsen Chahar Mahaal og Bakhtiari og hadde 159 775 innbyggere ved folketellingen i 2011.
Bibliotekpark
Liste over bibliotekparker
I perioden 2005–2008 ble det planlagt og bygd fem bibliotekparker:
Fugleskremsel
Et fugleskremsel er noe satt opp for å skremme fugler fra å komme til menneskenes dyrkningsområder og ete opp eller skade det som blir dyrket. Tradisjonelt blir fugleskremsler satt opp i menneskelignende form. Det menneskelignende fugleskremselet blir også nevnt i litteratur og som skrekkfigur i amerikansk Halloweenfeiring. Andre fugleskremsler kan etterligne fuglenes naturlige rovdyr, utover menneskene. Fugleskremsler fungerer ved å se farlige ut, røre på seg eller lage lyd.
Arkeologiåret 1568
Arkeologiåret 1568 er en oversikt over blant annet utgravninger, fødte og avdøde personer med tilknytning til arkeologi i 1568.
Ma Biao
Ma Biao (kinesisk: 马飚, zhuang: Maj Byauh, født i august 1954 i Tianyang i den autonome region Guangxi i Folkerepublikken Kina) er en kinesisk kommunistisk politiker av zhuang-etnisitet.
Arkeologiåret 1530
Arkeologiåret 1530 er en oversikt over blant annet utgravninger, fødte og avdøde personer med tilknytning til arkeologi i 1530.
Ma Biao
Han ble i 2008 valgt til formann (guvernør) for den autonome region Guangxi, et verv han innehadde til til mars 2013. Han ble i november 2012 medlem av Kinas kommunistpartis 18. sentralkomité (2012-2017].
Hepworth (Suffolk)
Hepworth er en landsby og et verdslig sogn i distriktet St. Edmundsbury i grevskapet Suffolk, England. Bosetninger i nabolaget er landsbyene Stanton og Barningham. Reise og transport til Hepworth skjer via veien A143. Innbyggerne er i stor grad sysselsatt i landbruk. Ved folketellingen i 2011 hadde landsbyen og sognet en befolkning på 536 innbyggere.
Hepworth har en pub og en kirke. Sognekirken St Peter's er dedikert apostelen Peter. Den er fra 1200-tallet og er listet som en bevaringsverdig bygning i klasse II*. Kirken ble alvorlig ødelagt av brann i 1898, og omfattende ombygget i restaureringen. Midtskipet, koret, og vesttårnet er bygd i flintstein. Kirken har et kvadratisk, befestet tårn.
Rune Andersen (offiser)
Rune Andersen (1969–) er en norsk marineoffiser (kontreadmiral) som siden 27. oktober 2020 innehar embetet som sjef Sjøforsvaret.
Andersen tiltrådte Forsvaret i 1988 og fikk sin første kommando i 1995 som skipssjef på missiltorpedobåt av Hauk-klassen.
Squire Boone
Squire Boone jr. (født 5. oktober 1744, død 5. august 1815) var en amerikansk nybygger og bror av Daniel Boone. Han grunnla i 1780 den første bosetningen i Shelby County, Kentucky. Squire Boone var nummer ti i rekken av tolv barn, og sønn av Squire Boone sr. og hans kone Sarah Boone. Barna vokste opp i Berks County, Pennsylvania i det som er dagens Daniel Boone Homestead. Selv om han ble overskygget av sin langt mer kjente bror, er Squire Boone et nokså kjent navn i amerikansk historie.
Gyeon Hwon
Gyeon Hwon (født 867, død 27. september 936) var grunnlegger av det koreanske kongedømmet Hubaekje (Senere Baekje) mellom 900 og 935 i perioden senere tre kongedømmer på Koreahalvøya. Noen kilder skriver hans navn «Jin Hwon» (진훤). Han var den første av Hwanggan Gyeon-klanen. Store deler av hans liv er beskrevet i Samguk Sagi og Samguk Yusa, sistnevnte enkelte deler fra hans liv fra ulike andre kilder.
Marte Sørø
Marte Sørø (født 29. april 1980) er en norsk fotballdommer som har dømt flere cupfinaler.
Xırdalan
Xırdalan er en aserbajdsjansk by som ligger i distriktet Abşeron.
Gyeon Hwon
Bakgrunn
Gyeon Hwon var født Lee. De fleste kildene er enige i at hans far var Ajagae, en bonde av Lee-klanen, og at han var født i dagens Gaeun-eup i Mungyeong, Nord-Gyeongsang, og var eldst av seks søsken. Hans mor var fra Gwangjuområdet, men eksakt identitet er ikke kjent. Ajagae hadde to koner, Lady Sangwon og Lady Namwon. Gyeon Hwon var født av Ajagaes første kone. Men legenden sier at hans mor kom fra Gwangju og fødte hennes førstefødte sønn etter å ha hatt fysisk kontakt med en orm, forkledt som en mann, og at melka Gyeon Hwon drakk i oppveksten kom fra en tiger.
Sillaohffet til dronning Jinseong var svært korrupt. Sult herjet landet, og mange ble tvunget til opprør. Landsbyledere og militære styrker laget sine egne maktbaser rundt om i landet. Myndighetene hadde forsøkt å implementere en plan for å tvinge innbetaling av skatter, men ble møtt med opprør landet rundt, ledet av banditter, aristokrater og opprørsledere. Det var da Gyeon Hwons far, Ajagae, ledet et lokalt bondeopprør med senter i Sangju.
Xırdalan
Den har 100 900 innbyggere (2020) og dekker et areal på 47 km².
Marte Sørø
Etter en spillerkarriere som keeper i Kattem Idrettslag og Byåsen Kvinnefotball har hun vært dommer og representert Malmefjorden IL og Molde FK. Hun startet i Toppserien 2005 og ble FIFA-godkjent dommer i 2008, det året hun fikk dømme J19-finalen. Hun har dømt damecupfinalen i 2010, 2012 og 2016. Ellers har hun dømt i Mesterligaen i fotball for kvinner samt landskamper på EM og VM-nivå (kvalifisering).
Gyeon Hwon
Konge
Gung Ye hadde opprettholdt sin kongemakt gjennom terror mot befolkningen. I 918 ble han avsatt og drept av sine egne offiserer. General og sjefsminister, Wang Geon ble kronet som ny konge, noe som også markerte starten på Goryeo.
Gyeon Hwon sendte en hærstyrte til Hapcheon i 920 og lyktes denne gangen med å ta over regionen, og tvang kong Gyeongmyeong til en allianse med Goryeo. Deretter invaderte han dagens Andongområde, men der ble han slått tilbake av lokale Sillastyrker. Gyeon Hwon ble tvunget til fred med Goryeo etter kampene, og en fangeutveksling med medlemmer av kongefamilien. Men etter at hans nevø døde, drepte han Goryeofangen, en fetter av Wang Geon, og fortsatte krigen mot Goryeo.
I 927 ledet Gyeon Hwon hæren selv og angrep Sillas hovedstad. Kong Gyeongae var uforbredt og valgte selvmord heller enn å bli tatt til fange. Gyeon Hwon innsatte Kim Bu som ny Sillakonge, kong Gyeongsun. På vei hjem igjen møtte han hærstyrkene til Wang Geon og etter harde kamper vant han lett, drepte de viktigste av Wangs generaler og krigere. Wang selv slapp så vidt unna etter at general Shin Sung-gyeom og Kim Nak hadde ofret livet sitt. Ett år senere erobret han byen Jinju fra Silla.
Nedgang
Hubaekje og Goryeo var i stadig konflikt med hverandre, men ingen ble dominerende overfor den andre. I 930 møttes de to armeene igjen i slaget om Gochang nær Andong og da vant Goryeohæren. Hubaekje ble presset tilbake til sitt kjerneland, der de led ytterligere tap ved Hongseong i 934.
Hubaekje tapte militært, og led også etter indre uro. I 935 valgte Gyeon Hwon sin fjerde sønn, Geumgang, som Hubaekjes kronprins. Den eldste sønnen Singeom konspirerte sammen med sine brødre Yanggeom og Yonggeom, fikk arrestert og plassert sin egen far i husarrest i Geumsansatempelet i Gimje. Singeom drepte deretter Geumgang og overtok trona selv. Gyeon Hwon klarte senere å flykte til sine gamle fiender i kongedømmet Goryeo, der Wang Geon tok han godt imot, gjorde han til general og gav han både jord og slaver.
Kong Gyeongsun av Silla overgav seg til Goryeo i 935. I 936 ledet Gyeon Hwon og Wanggeon en enorm Goryeohær mot Hubaekje og kongedømmet falt.
Gyeon Hwon døde samme år av kreft.
Diplomati
I motsetning til rivalen Gung Ye, var Wang Geon aktiv diplomat. Han ble anerkjent som Hubaekjes legitime leder av de kinesiske kongedømmene Wuyue og det yngre Tang-dynastiet. Han forsøkte også å etablere en allianse med det nyetablerte Liao-dynastiet i nord, som var etablert av Khitanerne, noe som var et forsøk på å omringe Goryeo. Gyeon Hwon sendte også utsendinger til Japan i hovedsak av kommersielle årsaker. Jeollaregionen, der Gyeon Hwon grunnla sitt kongedømme, var et handelssenter i Øst-Asia og var base for mange handelsmenn, som Jang Bogo.
Men tross all diplomati, militære ferdigheter og handelskontakter manglet Gyeon Hwon det politiske grunnlaget for en vital stat. Hans Hubaekje var svært likt det en fant i Silla, der den sentrale statsmakten hadde vist seg inneffektiv når en skulle sentralisere makten som lå i hendene på de lokale jordeierne og handelsmennene. Hubaekje hadde ingen innflytelse over mange av landets innbyggere, noe som åpnet veien for at Goryeo kunne forene Koreahalvøya.
Nakhitsjevan (by)
Nakhitsjevan er en aserbajdsjansk by som ligger i den autonome regionen Nakhitsjevan.
Den har 95 100 innbyggere (2016) og dekker et areal på 15 km².
Arkeologiåret 1470
Arkeologiåret 1470 er en oversikt over blant annet utgravninger, fødte og avdøde personer med tilknytning til arkeologi i 1470.
Desisa
Desisa er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Middelsstore, sylindriske, brunlige trebukker. Antennene er omtrent så lange som kroppen, pronotum tønneformet uten tenner på sidene, dekkvingene omtrent jevnbrede, gjerne med lyse flekker eller tverrbånd.
Levevis
Disse billene har larver som lever i død ved.
Utbredelse
Slekten er utbredt fra India i vest til Sulawesi i øst.
Afrikamesterskapet i friidrett 2014 – Sleggekast kvinner
Sleggekast for kvinner ved Afrikamesterskapet i friidrett 2014 ble arrangert 10. august 2014 på Stade de Marrakech.
Yevlax
Yevlakh er en aserbajdsjansk by som ligger i distriktet Yevlax.
Den har 59 036 innbyggere (2012) og dekker et areal på 95 km².
Hellefjorden (Flora)
Hellefjorden er en fjord (egentlig et sund) i Flora kommune i Sogn og Fjordane. Den ligger mellom øyene Hovden i nord og Batalden og Vevlingen i sør. Hellefjorden er ti kilometer lang, og går i sørøstlig retning inn til Årebrotsfjorden nord for Florø. På østsida av fjorden ligger Nærøyane.
Fugldalsfjellet
Fugldalsfjellet er et fjell øst for Sørfjorden i Tromsø kommune i Troms og Finnmark. Det har en høyde på 1 686 meter over havet.
Fotnoter
<references group="lower-alpha"/>
Zeopoecilus
Zeopoecilus er en slekt av billene i delgruppen (underfamilien) Pterostichinae i familiegruppen løpebiller.
Utseende
Middelsstore (15-20 millimeter), kraftige, halvblankt mørkt metalisk fargede løpebiller. Hodet er nokså stort med små fasettøyne, antennene omtrent så lange som hode + pronotum. Pronotum er avrundet med en lengdegrop på hver side ved roten. Dekkvingene er rundede med skarpe punktstriper.
Utbredelse
Slekten er utbredt på New Zealand.
Emma Hawia-Svensson
Klubb
Hun startet å spille håndball for den lokale klubben Mariefred sammen med sin tvillingsøster Lina Hawia-Svensson, før de begge signerte for Torshällaklubben Göksten i 2005.
I 2009 signerte tvillingene for sin nåværende klubb,.
Landslag
Hawia-Svensson fikk sin debut på det svenske kvinnelandslaget under dobbeltkampene mot Island i Varberg og Uddevalla i 2012, og hun ble i etterkant tatt ut i troppen til Håndball-EM 2012 da Nathalie Hagman ble korsbåndsskadet.
Etter å ha røket sitt eget korsbånd gjorde hun comeback på landslaget før Håndball-VM 2015.
Personlig
Hennes mor Monica Hawia var også håndballspiller, som blant annet tok SM-sølv med Göteborgklubben HP Warta i 1985.
Cəlilabad
Cəlilabad er en aserbajdsjansk by som ligger i distriktet Cəlilabab.
Den har 56 400 innbyggere (2010).
Xaçmaz
Xaçmaz er en aserbajdsjansk by som ligger i distriktet Xaçmaz.
Den har 39 900 innbyggere (2012).
Marco Cecchinato
Marco Cecchinato (født 30. september 1992 i Palermo) er en italiensk tennisspiller.
Hans beste resultat i Grand Slam-sammenheng er en semifinale i French Open i 2018. Han har vunnet tre titler på ATP-touren.
Fylkeshuset i Tromsø
Fylkeshuset i Tromsø er Troms fylkes administrasjonssenter med kontorer for Troms fylkeskommune, Fylkesmannen i Troms og Statens vegvesen.
Fylkeshuset ligger på Strandveien i Tromsø sentrum. Hovedbygget ble bygd i 1922 som sykehus, og frem til 1991 brukte Regionsykehuset i Tromsø (nå Universitetssykehuset Nord-Norge) lokalene. Etter at sykehuset flyttet til nye lokaler på universitetstomten i Tromsø i 1991, ble bygningene pusset opp og tatt i bruk av Troms fylkeskommune og Fylkesmannen i Troms.
Rides Again (Jerry Reed-album)
Both Barrels er et musikkalbum av Jerry Reed som ble utgitt mai 1977. Reed komponerte to sanger selv til dette albumet. Produsenter var Chet Atkins og Reed. Innspillingene spant seg fra mars 1976 – april 1977.
Min kule fetter Vinny
Min kule fetter Vinny (originaltittel: My Cousin Vinny) er en amerikansk komediefilm fra  skrevet av Daule Launer og regissert av Jonathan Lynn. Medvirkende er Joe Pesci, Ralph Macchio, Marisa Tomei, Mitchell Whitfield, Lane Smith, Bruce McGill, og Fred Gwynne, i sin siste film.
Filmen handler om to ungdommer fra New York som reiser gjennom Alabama, men blir arrestert og kommer i en rettssak for et drap de ikke begikk og de komiske forsøk fra en fetter, Vincent Gambini, en advokat som nettopp har passert eksamen, gjør for å forsvare dem.
Handling
Billy Gambini og Stan Rothenstein, collegestudenter fra New York, kjører gjennom Alabama i sin 1964 Buick Skylark-kabriolet, handler i en matbutikk og stjeler ved en feil en boks tunfisk. Etter at de har dratt, blir den butikkansatte ranet og drept, og Billy og Stan blir arrestert for drapet. På grunn av indisier og tilståelsen for tyveriet, blir Billy siktet for drap, og Stan som medvirkende. Billy minner han på at det er en advokat i familien: hans fetter Vinny. Vincent LaGuardia Gambini reiser dit sammen med sin forlovede, Mona Lisa Vito. Han er villig til å ta saken selv om Vinny er en personskade-advokat fra Brooklyn, som nettopp har bestått eksamen, og ikke har erfaring fra rettssaker.
Vinny klarer å lure dommeren, Chamberlain Haller, til å tro at han har erfaring nok til å føre saken. Hans uvitenhet om vanlige rettssalsprosedyrer, kleskode og hans forferdelige oppførsel får dommeren til å holde ham i forakt. Dette gjør klientene svært bekymret. Vinny kryssforhører ingen av vitnene under høringen. Bortsett fra mangelen på mordvåpen ser det ut som distriktsadvokaten, Jim Trotter III, har en sterk sak som vil lede til domfellelse. Etter Vinnys dårlige oppførsel i høringen, sparker Stan ham og bruker en offentlig forsvarer, John Gibbons, og overtaler nesten Billy til å gjøre det samme.
Tross sine feiltrinn, viser Vinny at han kan veie opp for sin manglende erfaring med aggressive og observante spørsmål. Vinny diskrediterer fort forklaringen til de første tre vitnene, og Billy og Stans tro er tilbake.
På den tredje dagen i saken kommer Trotter med et uventet vitne, FBIs analytiker George Wilbur, som sier at mønsteret og den kjemiske analysen av dekkmerkene på åstedet er identiske til dekkene på Billys Buick. Med bare lunsjpausen til å forberede sitt kryssforhør og ute av stand til å komme opp med gode spørsmål, skjeller Vinny ut Lisa. Men Vinny oppdager at Lisa holder nøkkelen til saken: de flate og jevne dekkmerkene som avslører at Billys bil ikke kunne vært fluktbilen.
Vinny innkaller Lisa som ekspertvitne. Under Vinnys spørsmål, forklarer Lisa at bare en bil med selvstendig bakfjæring og positraction kunne ha lagd dekkmerkene, hva som utelukker Billy's 1964 Buick Skylark. Men en bilmodell med disse egenskapene er den lignende 1963 Pontiac Tempest. Vinny kaller tilbake George Wilbur, som bekreftwer dette. Vinny fastslår at to menn som ligner på Billy og Stan ble arrestert i Georgia for å kjøre en stjålet grønn Pontiac Tempest, og for å ha et våpen med samme kaliber som ble brukt til drapet. Trotter frafaller siktelsene. Dommeren gratulerer Vinny og, når de kjører sin vei, snakker han og Lisa om bryllupsplaner.
Ádam Farkas
Ádam Farkas (født 2. januar 1982 i Eger) er en ungarsk fotballdommer som til daglig dømmer i landets øverste divisjon Nemzeti Bajnokság I. Han har i tillegg dømt flere internasjonale kamper på aldersbestemt nivå både i regi av FIFA og UEFA.
Farkas begynte sin profesjonelle dommerkarriere i 2003 og fikk sine første kamper på andre nivå i 2007. Han fikk sin debut på øverste nivå i 2008/2009-sesongen i kampen mellom MTK Budapest FC og Kaposvári Rákóczi FC (2–1). Hans første europacupkamp kom den 16. juli 2015, da han dømte andre kvalifiseringskamp til Europaligaen mellom KR Reykjavík og Rosenborg BK (0–1). Farkas har siden dømt flere kvalifiseringskamper i Europaligaen gjennom flere sesonger.
Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap for EM U-19 og U-21. Farkas debuterte internasjonalt som hoveddommer på øverste nivå den 14. november 2017, da han dømte vennskapskampen mellom og  (1–0).
Alexander Milošević
Hans far er serbisk og hans mor er svensk med finske aner.
Presidentvalget i USA 1940
Presidentvalget i USA 1940 var det 39. presidentvalget i USAs historie. Valget fant sted den 5. november 1940, og gjenvalgte Franklin D. Roosevelt som president, og valgte Henry A. Wallace som visepresident, for perioden 1941–1945. At Roosevelt stilte til valg for tredje gang, stikk i strid med tradisjonen om en begrensning på to presidentperioder, skapte debatt, men med Andre verdenskrig like om hjørnet, samt en svært populær president, ble Roosevelt nominert som Demokratenes kandidat for tredje gang. Andre kandidater innad i partiet var tidligere postminister James A. Farley, visepresidenten John N. Garner, Senator Millard Tydings, og Utenriksminister Cordell Hull. Visepresidentkandidaten ble Henry A. Wallace. Hos Republikanerne var det tett løp mellom forretningsmannen Wendell Willkie, Senator Robert A. Taft og Guvernør Thomas E. Dewey. Etter en svært jevn og opprørende avstemning ved partiets landsmøte i Philadelphia, ble Willkie valgt. Senator Charles L. McNary ble valgt som visepresidentkandidat.
Roosevelt vant til slutt sitt tredje presidentvalg på rad, men en klar majoritet av alle avlagte stemmer.
Thank God He Met Lizzie
Thank God He Met Lizzie er en australsk romantisk filmkomedie fra 1997, regissert av Cherie Nowlan i sin regidebut. Cate Blanchett og Richard Roxburgh spiller hovedrollene i filmen, og dette var blant Blanchetts første filmroller. Den ble utgitt under tittelen The Wedding Party i USA, og ble ikke vist i Norge. Filmen følger to fortellinger; først og fremst bryllupet mellom Lizzie og Guy (Blanchett og Roxburgh), men også om Guys forrige forhold med Jenny (Frances O'Connor).
Det moderne øye
Det moderne øye var en utstilling om Edvard Munch som moderne kunstner, kuratert og organisert av Centre Pompidou i samarbeid med Munchmuseet. Utstillingen ble først vist i Centre Pompidou i Paris høsten 2011. Siden ble den vist i henholdsvis Schirn Kunsthalle i Frankfurt og Tate Modern i London. Fra 31. oktober 2012 til 17. februar 2013 ble utstillingen vist i Munchmuseet i Oslo.
Utstillingen viste blant annet hvordan Munch eksperimenterte med fotografi, film og teater. I Oslo ble utstillingen organisert rundt ni ulike tema:
Inntil oktober 2012 var utstillingen blitt besøkt av mer enn en million mennesker.
Norske Kunstforeninger
Norske Kunstforeninger er en paraplyorganisasjon for de allmenne kunstforeningene og kunstlagene i Norge. 170 kunstforeninger og kunstlag er medlemmer i organisasjonen (2014).
Historikk
Organisasjonen ble for første gang stiftet som Norske Kunstforeningers Landsforbund i 1934. 16 kunstforeninger var medlemmer fra starten av, og landsforbundets hovedmål var å sende utstillinger ut på vandring. Forbundet sendte blant annet en utstilling med Munchs grafikk på turné. På grunn av dårlig økonomi opphørte landsforbundet å eksistere i 1949.
Etter flere initiativ utover på 1970-tallet for å få etablert et landsomfattende samarbeidsorgan, ble Norske Kunstforeningers Landsforbund opprettet i 1978.
I årene siden 1978 har Norske Kunstforeninger nær doblet sitt medlemstall, til 176 i 2012. Fra å ha startet med frivillig innsats de første årene, har Norske Kunstforeninger i dag en ansatt administrasjon.
Oppgaver og administrasjon
Medlemsforeningene kan søke Norske Kunstforeninger om økonomisk støtte til transport av kunst, prosjekter og utstyr til utstillingslokalene. Norske Kunstforeninger arrangerer kurs og seminarer, og tilbyr vandreutstillinger. Organisasjonen utgir medlemsbladet KUNST PLUSS tre ganger i året. Norske Kunstforeninger deler årlig ut Norske Kunstforeningers debutantpris i forbindelse med Høstutstillingen.
Administrasjonen holder til i Oslo, og har fem ansatte. Organisasjonen mottar statlig driftsstøtte gjennom Norsk kulturråd.
Medlemsblad
KUNST PLUSS er medlemsbladet som blir utgitt av Norske Kunstforeninger. Kunsttidsskriftet kommer ut tre ganger per år, i et opplag på 2,500.
Medlemsforeninger
Kunstforeningene er fremdeles medlemsorganisasjoner, og de fleste er basert på frivillig drift. Et tyvetalls kunstforeninger har ansatt personale, og driver som profesjonelle visningsarenaer.
Norske Kunstforeningers medlemsforeninger har samlet ca 32 000 medlemmer. Rundt 600 000 publikummere besøker de vel 1000 utstillingene årlig, og det omsettes kunst for om lag 44 millioner kroner.
Şəmkir
Shamkir er en aserbajdsjansk by som ligger i distriktet Şəmkir.
Adolf Lindvik
Adolf Fridtjof Lindvik (født 10. juni 1886 i Sagesund i Dypvåg, død 22. mai 1946) var en norsk jurist og professor ved Universitetet i Oslo.
Adolf Lindvik var sønn av kjøpmann Martin Ellingsen Lindvik og Fanny Nilsen. Han tok examen artium på latinlinjen fra Ragna Nielsens skole i 1909 og ble cand. jur. i 1917. Fra 1919 til 1921 studerte han rettsvitenskap i Paris og Leipzig, og tok den juridiske doktorgraden i 1924 med en avhandling om Prætors rettsskapende virksomhet. Han var den første nordmannen som tok doktorgraden på et emne fra romerretten. I 1926 ble han utnevnt til professor i rettsvitenskap med romerrett som spesialfelt. Dette professoratet hadde stått ubesatt siden Marcus Pløen Ingstads død i 1918. Fagområdet hans ble senere utvidet til antikkens rettshistorie.
I 1942 satt Lindvik på Grini fra 14. april til 18. august. Han omkom i Snarø-ulykken 22. mai 1946, da han var på vei til Helsingfors for å holde et foredrag.
Utmerkelser
Lindvik ble medlem av Det Norske Videnskaps-Akademi i 1943.
Bərdə
Den har 38 500 innbyggere (2012).
Lars Bromstad
Lars Bromstad (1857–1935) var en gårdbruker i Husbysjøen i Stjørna i Trøndelag som i årene 1911–1916 var ordfører i Stjørna kommune.
Bromstad hadde vært aktiv i kommunepolitikken allerede før Stjørna kommune i 1899 ble utskilt fra Bjugn kommune, og han ble i 1899 den første varaordføreren i Stjørna. Han var ordfører i årene før det ble partilister ved kommunevalgene, men var kjent som Venstremann.
Bromstad hadde verv i Stjørna Sparebank, Sørfjordens meieri og Ørlandets & Bjugns Telefonactiesamlag. Han var også aktivt engasjert i kristelig arbeid, og ledet arbeidet med å bygge Ramsvik kirke.
Kortbaneløp på skøyter under Vinter-OL 2014 – 1500 meter menn
Mennenes 1500 meter i kortbaneløp på skøyter under Vinter-OL 2014 ble arrangert i Isfjellet skøytepalass i Sotsji, Russland den 10. februar.
R21 (Russland)
R21 («Kola»), kyrillisk Р21, er en regional hovedvei i Russland. Den går fra grensen mot Norge ved Boris Gleb til St. Petersburg i Russland og er del av europavei 105. Veiens lengde er rundt km.
AFI’s 100 Years…
AFI's 100 Years… er en serie av lister og tilhørende CBS tv-sendinger der American Film Institute feiret 100 år med de flotteste filmene i amerikansk film. Listen er ment å tenne interesse for klassisk Hollywood-film.
Inger Heldal
Inger Heldal (født 10. januar 1940 i Skien, død 22. april 2020 i Spania ) var en norsk skuespiller.
Hun debuterte som skuespiller i 1962. På 1960-tallet var hun ansatt ved Riksteatret og Det norske teatret. På slutten av 1970-tallet flyttet hun til Bergen og Den Nationale Scene, der hun blant annet spilte Marthe i Goethes Faust og Sittah i Lessings Nathan den vise.
På filmlerretet spilte hun blant annet i Til en ukjent (1990).
Bø Museum (Bø i Telemark)
Aaheim ble bygd av handelskarene Halvor G. Sisjord (1865–1961) og Halvor H. Sønstebø. De kjøpte eiendommen Furuheim på Oterholt i 1896 og bygde straks forretningsgården Aaheim der den gamle garverivirksomheten Brua hadde ligget.
Kvennøya, en gammel mølleplass som ligger et steinkast fra det tidligere handelsstedet, hører også til Bø Museum og Telemark Museum.
Şamaxı
Shamakhi er en aserbajdsjansk by som ligger i distriktet Şamaxı.
Den har 31 704 innbyggere (2010).
Bordtennis under Sommer-OL 2012 – Singel menn
Herrenes bordtennis i under Sommer-OL 2012 fant sted fra 28. juli til 2. august 2012 på ExCeL Exhibition Centre i London.
Elbasan Arena
Elbasan Arena ble åpnet i 1967 under navnet Ruzhdi Bizhuta stadion oppkalt etter en av de mest kjente spillerne fra den lokale klubben KS Elbasani. I 2014 ble stadionanlegget oppgradert for å kunne arrangere internasjonale kamper etter at Qemal Stafa stadion mistet sin godkjenning og følgelig ble revet i 2016. Av oppgraderinger som ble gjennomført var blant annet nytt banedekke, ny flombelysning, nye tribuneseter og nye garderober. Elbasan Arena fikk sin første internasjonale kamp den 8. oktober 2014 med EM-kvalifiseringskampen i gruppe I mellom Albania og (1–1).
Eczemothea
Eczemothea er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Disse billene har larver som lever i død ved.
Premjer Ligasy 2018
Premjer Ligasy 2018, var den 27 sesongen av Premjer Ligasy. Sesongen begynte 11. mars 2018 og ble avsluttet 11. november 2018. Regjerende mestere Astana forsvarte tittelen, og vant sitt 5 seriemesterskap.
Kvalifisering
Irtysh vant 5–3 sammenlagt og beholdt plassen i øverste divisjon.
Galon
Galon (fra fransk galon) er et vevd  bånd med eller uten tråder omspunnet med metall (tradisjonelt gull- og sølvtråd). Galoner kan være mer eller mindre brede og formet som flate fletter eller snorer. De lages av silke, ull, bomull eller andre materialer. Galoner brukes tradisjonelt som pynt på innredningstekstiler (draperier som gardiner og portierer) og stoppede sittemøbler – og som dekorativ besetning på klær og for å angi tjenestegrad og annet på uniformer.
Galon kan også kalles tresse (fra italiensk treccia, flette av tre deler).
På uniformer og klær
Galoner er forsatt vanlig som distinksjoner og insignier nederst på ermene på moderne uniformsjakker. Slike gradstegn brukes av offiserer i mariner og flyvåpen såvel som i sivil sjø- og luftfart. Antall bånd og striper, eventuelt supplert med «øye» (løkke) og stjerner, viser hvilken tjenestegrad befalet har.
Dekorative kantbånd og snorbesetninger er også beholdt på noen slåbroker, på gammeldagse livréer (uniformsliknende tjenerdrakter) og på visse religiøse, seremonielle embetsdrakter og kirketekstiler.
På innredningstekstiler
Galoner på boligtekstiler har tradisjonelt vært brukt på stoppede møbler, draperier og tapeter av tekstil. Tresser kan kombineres med dusker, frynser, snorer og annet possement (ulike former for tekstilpynt).
Verbet ‘galonere' vil si å kante med snorer eller pynte med galoner.
VM i friidrett 2019 – Høydehopp menn
Øvelsen Høydehopp menn i VM i friidrett 2019 ble avholdt på Khalifa International Stadium i Doha, Qatar.
Kvalifisering
Kvalifisering: Direktekvalifiseringskravet vat 2,31 m (Q) eller minst være blant de 12 beste utøverne (q).
Finale
Finalen startet 4. oktober kl. 20:15.
Bloodline (fjernsynsserie)
Bloodline er en amerikansk nettfjernsynsserie skapt av Todd A. Kessler, Glenn Kessler og Daniel Zelman, og produsert av Sony Pictures Television.
Serien hadde premiere 9. februar 2015 på den 65. Filmfestivalen i Berlin, og den 13 episode-lange første sesongen hadde premiere i sin helhet på Netflix 20. mars 2015. Den tredje og siste sesongen ble publisert 26. mai 2017.
Sesong 1
Danny Rayburn vender hjem til Islamorada, Florida, for 45-årsjubileet for hans foreldres Robert og Sally Rayburns hotell ved kysten, Rayburn House. En brygge på området skal bli viet til deres ære, for å markere denne anledningen. Danny er familiens svarte får, med et dårlig rykte blant hans tre yngre søsken: John, Kevin og Meg. John arbeider som etterforsker ved det lokale sheriff-kontoret. Kevin eier en lokal marina, og Meg arbeider som advokat ved et lokalt advokat-firma. Danny ønsker å returnere til hjem-byen permanent, fordi han ønsker å hjelpe foreldrene med vertshuset deres.
Men søsknene ønsker ikke at Danny skal bo der, og konkluderer med at han før eller senere kommer til knuse morens hjerte. John gir Danny denne nyheten, men lyver for ham ved å fortelle at det var faren deres som ville ha Danny vekk - i stedet for søsknene hans. Men Danny ønsker ikke å reise sin vei, selv om han får skyss til en bussholdeplass fra John. Dannys konfrontasjon med faren fører utilsiktet til at Robert får et hjerneslag, noe som til slutt resulterer i hans død.
Rayburns fortid er full av mørke hemmeligheter, som avsløres i løpet av sesongen. Dannys dysfunksjonelle forhold til familien stammer først og fremst fra dødsfallet til hans yngre søster, Sarah, når Danny var tenåring - når han tok Sarah med ut på en båt, og hun druknet ved et uhell. Roberts død åpner for at Danny kan få fast jobb ved vertshuset. Danny ser ut til å endre seg med hardt arbeid og dedikasjon. Men han møter snart igjen en barndomsvenn, og bråkmaker, Eric O'Bannon. De to begynner å samarbeide med menneske-smugleren Wayne Lowry. Etter hvert som de får Lowrys tillit, får de viktige jobber å fullføre for ham. Danny bruker etter hvert jobben sin ved Rayburn House som en front for å smugle kokain for Lowry.
Mens han i all hemmelighet etterforsker Wayne Lowry og Danny, oppdager John hans smuglede kokain i et skur på eiendommen til Rayburn House. John, Kevin og Meg legger derfor en plan som de tror kan fikse situasjonen, samtidig som de forsøker å unngå å sette familiens virksomhet i fare. De velger å fjerne alt det narkotiske stoffet, uten å fortelle noe til Danny. Men dette fører til at Danny snart får problemer med Lowry, fordi han tror at Danny har stjålet alt kokainen fra ham. Lowry sender derfor en leiemorder for å myrde Danny, men Danny dreper leiemorderen.
Når Danny dør, forsøker søsknene å dekke over drapet ved å flytte Dannys kropp. Men Sally henvender seg til en venn av familien, og pensjonert etterforsker, Lenny Potts for å undersøke situasjonen videre. I kjølvannet av Dannys død, flytter søsteren Meg til New York City, og får seg ny jobb. Kevin og hans kone Belle, er nå gravid. Men sesongen avsluttes med at Dannys sønn, Nolan, dukker opp for å finne ut hva som egentlig skjedde med faren hans.
Sesong 2
Dannys dødsfall fortsetter å hjemsøke Rayburn-familien. Johns stedfortreder Marco Diaz fortsetter å avhøre folk i forhold til Dannys død, inkludert Eric O'Bannon. Meg kommer tilbake fra New York, og John forsøker å bli innsatt som ny sheriff i Islamorada.
Nolan og moren Eve ankommer Rayburn-hjemmet, og møter Sally for å diskutere Danny. Marco Diaz, som tidligere hadde et forhold til Meg, begynner å mislike Rayburn-familien fordi de lyver og forteller ham motstridende historier. Sesongen blir avsluttet med at Kevin tar livet av Marco.
Sesong 3
Etter drapet på Marco Diaz, søker Kevin hjelp fra Roy Gilberts til å dekke over for drapet. Gilbert utarbeider en plan som mistenker O'Bannon for drapet, men Kevin mister nesten livet i denne prosessen. Den forestående rettssaken mot O'Bannon skaper også ytterligere problemer i Rayburn-klanen. John blir stadig mer oppslukt av skyldfølelse etter Dannys død.
Haukland kraftverk
Haukland kraftverk er vannkraftverk i Moi i Lund kommune i Rogaland.
Installert effekt er 5 MW fra en horisontal francisturbin. Årsproduksjon er 21 GWh.
Salyan
Salyan er en aserbajdsjansk by som ligger i distriktet Salyan.
Den har 36 100 innbyggere (2008).
Gressenkemannen
Gressenkemannen (originaltittel: The Seven Year Itch) er en komedie fra 1952, skrevet av den amerikanske dramatikeren og manusforfatteren George Axelrod. Det handler om en mann som har vært lykkelig gift i sju år, men som fristes av en annen kvinne når han er alene hjemme en sommer. Teaterstykket hadde premiere på Fulton Theatre på Broadway 20. november 1952. Det var regissert av John Gerstad og hadde Vanessa Brown og Tom Ewell i hovedrollene. Produksjonen ble avsluttet 13. august 1955, etter 1141 forestillinger. Filmen Gresskar i nød (1955) er basert på teaterstykket. Ewell gjentok sin rolle, mens den kvinnelige hovedrollen ble spilt av Marilyn Monroe.
I Norge ble stykket oversatt av Karl-Ludvig Bugge og premieren fant sted ved Centralteatret i Oslo 9. august 1955, med musikk komponert av Sverre Bergh.
Duell i San Antonio
Duell i San Antonio er en norsk roman, utgitt som bok nummer 57 i den 83 bind store serien om western-helten og US-marshalen Morgan Kane. Boka ble lansert i 1972, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
I Duell i San Antonio bringer Hallbing (nok en gang) inn en faktisk, historisk person, revolvermannen og fengselsfuglen John Wesley Hardin (1853–1895). Året er 1893, Hardin kommer fra et seksten år langt fengselsopphold og satser mot å bli sheriff i Gonzales County. Siden kriminalomsorg i frihet fortsatt er en tanke som hører framtida til ser myndighetene på prosjektet med ren mistro - og sender Kane for å sette en stopper for det.
Dermed ligger det an til en klassisk western der lovens mann (Kane, her 37 år) rir inn i (eller tar toget «Kansas & Texas United» til) en fiendtlig by for å rydde opp. Revolvermennene Hugh Philips, John Styron, «Little» Jolson, Jim Clements, John Gypson Clements, Carl «Charlie» Webb, Lindsay Webster, Harry Webster og Billy Simms ligger igjen etter ryddingen.
Mottagelsen av boka
Da Duell i San Antonio kom ut var Kane-serien de første årene etter at den startet i 1966 blitt utgitt i nokså normale pocket-opplag på 12-16000, men fra 1969 hadde forlaget merket en økende interesse, og ifølge forleggeren Finn Arnesen hadde den «virkelige rakettferden mot kjempeopplagene» for lengst startet da Duell i San Antonio kom ut i 1972. Året før hadde førsteopplaget nådd 40,000, og i løpet av 1972 skulle det nå 60,000
Og utgivelsene var ikke begrenset til Norge.
Boka kom i 1977 i Danmark på Winther som Duel i San Antonio og samme året i Sverige som Duell i San Antonio. I Finland kom den i 1979 på Otava som Kaksintaistelu San Antoniossa. Også Island fikk sin utgave: Einvígi í San Antonio.
Senere utgivelser
Da Bladkompaniet i 1991 ga ut serien på nytt besluttet de å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Duell i San Antonio i et dobbeltbind, i bok nr. 34, sammen med Portrett av en revolvermann. Da Bladkompaniet/Schibstedforlagene i årene 2002–2008 gjenutga bøkene i dobbelt-pocket kom Duell i San Antonio i 2007 som bok 65 i bind 65–66.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom den i 2014 som bok nr. 66 i serien, en utgivelse som i 2017 ble lansert som lydbok av Norsk lyd- og blindeskriftbibliotek, innlest av Jan Olav Simonsen.
El 3
El 3 var en elektrisk lokomotivtype ved Norges Statsbaner bygget for Ofotbanens malmtog.